**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 43147/5722/07.06.2022**

**R E F E R A T D E A P R O B A R E**

**privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș**

În urma închiderii centralelor termice, ceea ce a condus la intrarea în insolvenţă a operatorului de energie termică în Tg. Mureş, bunurile mobile din proprietatea Municipiului Tg. Mureş aflate în aceste centrale, precum şi în aria deservită de acestea - reţele termice exterioare şi cămine de vizitare, echipamente de măsurare a energiei termice, au rămas fără obiect de activitate.

Prin Hotărârea Consiliului local al Municipiului Tg. Mureș nr. 263/15.10.2015 *privind aprobarea transmiterii bunurilor din patrimoniul Municipiului Târgu Mureș, în administrare și gestiune la S.C. Locativ S.A., bunuri din zona de termie ce au fost gestionate de S.C. Energomur S.A. până în anul 2010, respectiv de S.C. RFV (E-STAR) Energy S.A. și S.C. Locativ S.A.*, au fost predate în gestiunea/administrarea S.C. Locativ S.A. bunuri situate în centralele termice, reţelele termice, subsolul blocurilor, curtea clădirii Municipiului din Str. Kós Károly nr. 1/B.

Spitalul Clinic Județean de Urgență Târgu Mureș, prin adresa cu nr. ST.2003/02.11.2021 și ad. 22964/04.11.2021, înregistrată la Municipiul Târgu Mureș sub nr. 78932/9824/05.11.2021 a solicitat transferul instalațiilor/echipamentelor (conf. anexei nr. 1), care au fost demontate din centrala termică CT5 –Tudor Vladimirescu (strada Prieteniei 7) în baza HCL nr. 130/2021 *privind darea în folosinţă gratuită către Parohia Reformată IX a terenului şi a construcţiei aflate în domeniul public al municipiului Târgu Mureş situat în str. Prieteniei nr.7* și care sunt depozitate în incinta Administrației Domeniului Public (str. Kós Károly nr. 1/B) și în CT6-Tudor Vladimirescu (str. Rodniciei nr. 8). De asemenea Spitalul Clinic Județean de Urgență Târgu Mureș a mai solicitat transferul instalațiilor/echipamentelor (conf. anexei nr. 1) și din centralele termice situate în B-dul 1848 nr. 49, în strada Cugir nr. 5 și în strada Săvinești nr. 16, în baza H.G. nr. 841 din 23 octombrie 1995 *privind procedurile de transmitere fără plată şi de valorificare a bunurilor aparţinând instituţiilor publice.*

În conformitate cu prevederile Anexei 1, art.1 din HG nr. 841/1995 “*Pot fi transmise, fără plată, orice fel de bunuri aflate* ***în stare de funcționare****, indiferent de durata de folosință, dacă acestea nu mai sunt necesare instituției publice care le are în administrare, dar care pot fi folosite în continuare de altă instituție publică sau dacă, potrivit reglemantărilor în vigoare, instituția nu mai are dreptul să utilizeze bunul respectiv”.*

Întrucât bunurile mobile din centralele termice menționate mai sus, nu mai funcționează din anul 2012-2013, nu putem să ne asumăm răspunderea cu privire la starea de funcționare a bunurilor mobile neavând utilitățile necesare încercării (curent elecric, apă și gaz).

În sensul celor prezentate mai sus, propunem:

* Aprobarea dării în folosință gratuită a bunurilor aparținând Municipiului Târgu Mureș, cuprinse în anexa nr. 1 către Spitalul Clinic Județean de Urgență Târgu Mureș pentru o perioadă de 1 an de zile, prin contract de comodat.
* Spitalul Clinic Județean de Urgență Târgu Mureș se obligă să utilizeze bunurile și să se ocupe de punerea în funcțiune a acestora pe perioada în care beneficiază de folosința gratuită a acestora.
* După obținerea avizelor și a autorizațiilor ISCIR de funcționare a bunurilor predate, Spitalul Clinic Județean de Urgență Târgu Mureș va depune la Municipiul Tg. Mureș toate documentele tehnice, care atestă funcționalitatea echipamentelor predate.
* Bunurile predate în custodie vor fi returnate Municipiului Tg. Mureș după expirarea perioadei de 1 an.

**Aviz favorabil al Administrației Domeniului Public Direcția Economică**

Director ADP Director Executiv

ing. Moldovan Florian Crăciun Ioan Florin

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș**

**Având în vedere:**

a) Referatul de aprobare nr. 43147/5722/07.06.2022, inițiat de Primar prin Serviciul Public Administrația Domeniului Public *privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș*

b) Raportul Comisiilor de specialitate din cadrul Consiliului local municipal Târgu Mureș,

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

d) Raportul Direcției Economice nr. \_\_\_\_\_\_\_\_\_\_\_\_\_\_\_:

**În conformitate cu prevederile:**

*-HG nr. 841 din 23 octombrie 1995 “privind procedurile de transmitere fără plată şi de valorificare a bunurilor apartinand instituţiilor publce”*, cu modificările și completările ulterioare*;*

-Art. 80-81 din Legea nr. 24/27.03.2000 privind normele de tehnică legislativă pentru elaborarea actelor normative;

În temeiul art. 129, alin. (1), alin. (2), lit. “c” și ”e”, alin. (6), lit. b), alin. (9), lit. c), ale art. 139, alin. (1), art. 196, alin. (1), lit. a) si ale art. 243, alin. (1), lit. a) din O.U.G. nr. 57/2019 privind Codul Administrativ,

**H o t ă r ă ș t e:**

**Art. 1.** Se aprobă darea în folosință gratuită, prin contract de comodat, a bunurilor aparținând Municipiului Târgu Mureș, cuprinse în Anexa nr. 1 către Spitalul Clinic Județean de Urgență Târgu Mureș pentru o perioadă de 1 an de zile.

**Art. 2.** Se mandatează Primarul Municipiului Târgu Mureș**,** Soós Zoltán, cu semnarea contractului de comodat, în conformitate cu modelul prezentat în Anexa nr. 2 la prezenta hotărâre.

**Art.** **3.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Direcţia Economică, Serviciul Public Administraţia Domeniului Public şi S.C. Locativ SA.

**Art. 4.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Direcţiei Economice;
* Serviciului Public Administraţiei Domeniului Public;
* S.C. Locativ S.A.;
* Spitalului Clinic Județean de Urgență Târgu Mureș.

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**